|  |
| --- |
| **Notă informativă la proiectul de lege cu privire la abrogarea Legii nr.265/2003 cu privire la inspecţia înainte de expediţie** |
| **1.** **Denumirea autorului şi, după caz, a participanţilor la elaborarea proiectului** |
| Prezentul proiect de hotărâre este elaborat de către Ministerul Finanțelor (Serviciul Vamal). |
| **2.** **Condiţiile ce au impus elaborarea proiectului de act normativ şi finalităţile urmărite** |
| Potrivit prevederilor art.8 din Legea nr.265/2003 cu privire la inspecţia înainte de expediţie, condiţiile esenţiale ale inspecţiei înainte de expediţie sunt:  - prezentarea la organele vamale a originalului sau a copiei de confirmare a cererii de inspectare, certificate de companie prin aplicarea semnăturii de către persoana responsabilă la introducerea pe teritoriul vamal al Republicii Moldova a mărfurilor supuse inspecţiei înainte de expediţie de către persoanele juridice şi persoanele fizice, înregistrate ca subiecţi ai activităţii de întreprinzător *(alin.1);*  - prezentarea organului vamal de către importator numai la vămuirea mărfurilor, a raportului de constatări pozitive, eliberat de către companie *(alin.2).*  Totodată, conform art.1 din Legea privind reglementarea prin autorizare a activității de întreprinzător nr.160/2011, obiectul și scopul legii sunt:  - stabilirea cadrului juridic de reglementare prin autorizare a activităţii de întreprinzător;  - instituirea unor prevederi unitare privind procedura de reglementare prin autorizare a activităţii de întreprinzător, care va fi aplicată de autorităţile emitente persoanelor fizice şi persoanelor juridice pentru practicarea activităţii de întreprinzător sau a unei alte activităţi prevăzute de lege, conexă cu activitatea de întreprinzător şi indispensabilă ei.  Subsidiar, menționăm că potrivit pct.291 din Hotărîrea Guvernului nr.1140/2005 pentru aprobarea Regulamentului de aplicare a destinațiilor vamale prevăzute de Codul Vamal al Republicii Moldova, declaraţia vamală se depune la organele vamale fiind însoţită de acte care confirmă datele înscrise în declaraţie, dar minimum de următoarele acte obligatorii:  a) factura;  b) documentele de transport;  c) actele permisive, necesare pentru acordarea liberului de vamă.  În conformitate cu prevederile art.13 alin. (2) din Legea nr.160/2011, prevederile actelor legislative şi ale celor normative cu privire la eliberarea actelor permisive, precum şi taxele pentru eliberarea acestora, care nu sînt incluse în Nomenclatorul actelor permisive se consideră caduce.  Astfel, conținutul Legii nr.265/2003 este desuet și contravine actelor legislative aprobate ulterior în domeniul menționat. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu conține norme de armonizare a legislației naționale cu legislația Uniunii Europene. |
| **4.** **Principalele prevederi ale proiectului și evidențierea elementelor noi:**  Proiectul dat prevede abrogarea Legii nr.265/2003 cu privire la inspecția înainte de expediție. |
| **5.** **Fundamentarea economico-financiară** |
| Proiectul nu necesită cheltuieli financiare și alocarea mijloacelor financiare de la Bugetul Public Național. |
| **6.** **Modul de încorporare a actului în cadrul normativ în vigoare** |
| Prezentul proiect de hotărâre nu implică modificarea, elaborarea sau abrogarea unor acte normative. |
| **7.** **Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul a fost plasat pe pagina oficială a Ministerului Finanțelor, la compartimentul Transparența decizională/Consultări publice și va fi asigurată avizarea acestuia de către instituțiile interesate.  În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect urmează a fi remis Cancelariei de Stat pentru înregistrare. |
| **8.** **Constatările expertizei anticorupţie** |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |
| **9.** **Constatările expertizei de compatibilitate** |
| Proiectul de lege nu conține norme privind armonizarea legislației naționale cu legislația Uniunii Europene. |
| **10.** **Constatările expertizei juridice** |
| Informația referitoare la concluziile expertizei juridice privind compatibilitatea proiectului de lege cu alte acte normative în vigoare, precum şi respectarea normelor de tehnică legislativă va fi inclusă în sinteza obiecțiilor şi propunerilor/recomandărilor după recepționarea raportului de expertiză juridică. |
| **11.** **Constatările altor expertize** |
|  |

**Secretar general al ministerului Dina ROȘCA**